**Plan for bruk av hjemmetjenesten til utskifting av trygghetsalarmer, Pilot – Ytre Vågsbygd sone**

**Bakgrunn:**

Det er p.t 119 brukere med trygghetsalarmer i Ytre Vågsbygd sone, og av disse mottar ca. 100 brukere tjenester fra hjemmetjenesten.

For å sikre en rask og kostnadseffektiv utskiftning av alarmene i Piloten, ønsker vi å involvere hjemmetjenesten i utskiftningen av disse alarmene. Utskiftingen kan på denne måten gjennomføres under allerede planlagte besøk hos brukerne. Dette vil spare betydelig tid og ressurser i forhold til organisering og planlegging. Hjemmetjenesten har også de beste forutsetningene for å gi god informasjon til brukerne, slik at usikkerheten i forhold til ny teknologi og nytt alarmmottak minimeres.

**Forutsetninger:**

* Gjelder kun brukere som mottar andre tjenester fra hjemmetjenestene, og allerede har installert trygghetsalarm med tilhørende lås/nøkkelsystem.
* For å kunne håndtere ekstraarbeidet utskiftningen vil medføre, må sonen tilføres midler til å dekke inn utgifter til innleie av ekstra ressurser i utskiftningsperioden.
* Det må utarbeides et opplæringsprogram for montering og testing av alarmer.
* Brukere som ikke mottar tjenester fra hjemmetjenesten, og nye brukere – der det skal monteres nøkkelboks – håndteres av teknikere fra Kløvertun/leverandør. Det utarbeides egen plan for dette.

**Rutine:**

* Sonen deles inn i ulike områder, og utskiftningen vil foretas i område for område. Soneleder lager en oversikt over brukerne i de ulike områdene, som overleveres til teknikerne på Kløvertun.
* Teknikerne programmerer og tester alarmene, og registrere brukeropplysninger i CNP og Pro-Alert. Alarm og alarmsender blir deretter lagt i gjennomsiktige Zip-poser, sammen med brukeropplysninger, rutine for testing av alarm. Valg av alarmsender baseres på den løsningen bruker allerede har. Klargjorte alarmer sorteres i kasser etter områdeoversikten fra sona.
* Etter at hjemmetjenesten har installer og testet ny alarm, legges gammel alarm i Zip-posen sammen med brukeropplysningen som fulgte med ny alarm. **NB! Den gamle alarmen skal ikke avinstalleres før man har forsikret seg om at den nye alarmen fungerer!** Gamle alarmer samles i de ulike kassene for hvert område. Kassene lagres på egnet sted, og fungerer som back-up dersom det skulle oppstå feil på den nye løsningen.
* Dersom installering og testing av ny alarm mislykkes, skal den gamle alarmen bli stående igjen hos bruker. Den nye alarmen tas med tilbake til sonekontoret, og det gis beskjed til teknikerne på Kløvertun. Tekniker vil deretter reise ut og sørge for å rette opp i feil.